### Beslutning

Sagens behandling udsat.

Offentlig fremlæggelse af forslag til Lokalplan nr. 1024 Vestpassagen - Boliger, erhverv og butikker mellem [adresse] og [adresse], [adresse], og Tillæg nr. 71 til Kommuneplan 2013.

### Resumé

Lokalplanen omfatter det gamle hovedbibliotek og området omkring.

 Området, som lokalplanen er en del af, er beliggende i [adresse] i den vestlige del af karréen, der afgrænses af [adresse] mod øst, [adresse] mod nord og [adresse] mod henholdsvis vest og syd. Derudover grænser lokalplanområdet op til [adresse].

 Lokalplanområdet har et areal på 5.932 m2. Det er beliggende i byzone, anvendes i dag til offentlige formål og er ved planens udarbejdelse offentligt ejet.

 Planen har til formål at sikre områdets fremtidige anvendelse til hostel i det tidligere Hovedbibliotek samt erhverv, detailhandel og ca. 70-100 boliger i den øvrige del af lokalplanområdet. Herudover etableres en ny forbindelse i byen i form af en offentlig passage mellem [adresse] og [adresse] via gårdrummet og det tidligere hovedbibliotek – Vestpassagen.

 Den maksimale bebyggelsesprocent for den samlede karré fastlægges til 250, hvilket muliggør et samlet etageareal på ca. 14.250 m².

 Bibliotekets hovedbygning fra 1934 samt tilbygninger fra 1964 - 1967 er i Kommuneplanen udpeget som bevaringsværdige bygninger.

 [adresse]Derudover er området, som lokalplanen er en del af, beliggende i et udpeget kulturmiljø.

 I perioden 21. april til 12. maj 2015 er der gennemført en forudgående offentlig høring om ændring af kommuneplanen for den karré hvor det gamle hovedbibliotek ligger - bilag 2.

 Der fremkom 24 bemærkninger og indsigelser i høringsperioden. Bemærkningerne er vedlagt indstillingen som bilag 3 og nummeret 1-24.

 På baggrund af screening af forslag til lokalplan og kommuneplantillæg er der truffet afgørelse om, at planerne ikke er omfattet af krav om miljøvurdering.

### Indstilling

At 1) Lokalplan nr. 1024 Vestpassagen - Boliger, erhverv og butikker mellem [adresse] og [adresse], [adresse], godkendes til offentlig fremlæggelse,

 At 2) Tillæg nr. 71 til Kommuneplan 2013 godkendes til offentlig fremlæggelse og

 At 3) de indkomne bemærkninger til høring om ændring af kommuneplanen besvares som beskrevet i afsnit 5.3.

### Sagens forløb

15-06-2017 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 19-06-2017 Magistraten
Fremsendes til [adresse] med bemærkning, at Magistraten i mødet den 19. juni 2017 anbefaler, at byrådet tiltræder Magistratsafdelingen for Teknik og Miljøs indstilling af 13. juni 2017.

 Illustrationer søges tilrettet inden byrådsbehandlingen.

 Tammy Kristoffersen tog forbehold.
 21-06-2017 [adresse]
Fremsendes til Teknisk Udvalg til behandling i henhold til beslutning i byrådets møde den 21. juni 2017.
 14-08-2017 Teknisk Udvalg
Sagens behandling udsat.
 16-08-2017 [adresse]
Beslutning ikke frigivet